**Exp.** ....................

***ALS SERVEIS TERRITORIALS A LLEIDA DEL DEPARTAMENT
D'ACCIÓ CLIMÀTICA, ALIMENTACIÓ I AGENDA RURAL***

*(O en cas que es tramiti per l’Estat:*

***A LA SUBDELEGACIÓ DEL GOVERN A LLEIDA***

***PER AL MINISTERI D’INDÚSTRIA)***

En cas de presentar recurs d’alçada, i no al·legacions al període d’exposició pública, cal adreçar l’escrit als superiors jeràrquics dels òrgans indicats a la capçalera, és a dir, a la Conselleria d’Acció Climàtica i a la Secretaria d’Estat d’Energia, respectivament.

....................................................................... amb DNI................................., actuant com

Alcalde/ssa de l’AJUNTAMENT DE ...................................... amb seu al carrer ..................................................................i el correu electrònic .............................. , compareix davant d'aquest organisme i, de la manera que sigui més adient en dret, **E X P O S A**:

Que mitjançant edicte de data ................................... s'ha sotmès a informació pública (*o en cas d’haver-se ja resolt*: *s’ha publicat la resolució que atorga)* la sol·licitud d’autorització administrativa prèvia i de construcció, declaració d’utilitat pública, autorització del projecte d’actuació específica d’interès públic i d’avaluació d’impacte ambiental del projecte ...................................... que compren el parc fotovoltaic/eòlic .........................de .... MW sobre terreny en sòl no urbanitzable i la seva infraestructura d’evacuació, al terme municipal ........................, comarca ............... dins la demarcació provincial de Lleida.

L'esmentat edicte va ser publicat al Diari Oficial de la Generalitat de data ................... i al Butlletí Oficial de l’Estat del dia ........................

És voluntat de l’entitat local que represento intervenir en aquest tràmit d'informació pública i OPOSAR-NOS a l'aprovació dels projectes que en són l'objecte. *(o en cas d’haver-se dictat ja la resolució definitiva: l’entitat local que represento considera que l’anterior resolució és contrària a dret i perjudica greument els drets i interessos de la corporació, per la qual cosa INTERPOSEM RECURS D’ALÇADA contra l’aprovació dels projectes que en són objecte).*

Per aquest motiu, i dins del termini que heu obert, adduïm els fets i consideracions d’ordre legal que es contenen a les següents:

A L · L E G A C I O N S

**Primera.- Insuficiència del termini d'al·legacions i informe**

Considerem que el termini que s'ha atorgat a la ciutadania per fer al·legacions vulnera del dret d’accés a la informació i del dret de participació ciutadana en matèria ambiental.

El fet d’haver d'estudiar la documentació de l'expedient i preparar al·legacions en 30 dies entenem que no respecta les garanties que tant la normativa estatal, com la comunitària i la internacional prescriuen en matèria de participació del públic en assumptes ambientals. Cal tenir en compte en aquest sentit el gran volum de documentació que es sotmet a informació pública. Si un particular o una entitat vol presentar al·legacions minucioses i de detall es veu obligat a estudiar una quantitat ingent de documentació, gran part de la qual és només intel·ligible per a experts en la matèria. Creiem que en el temps del que hem disposat resulta impossible procedir a la seva anàlisi detallada.

En recolzament d'aquesta tesi, ens acollim al Conveni sobre l’accés a la informació, la participació del públic en la presa de decisions i l’accés a la justícia en matèria de medi ambient, fet a Aarhus (Dinamarca) el 25 de juny de 1998, firmat i ratificat per Espanya el 15 de desembre de 2004 (BOE 16/02/2005). La informació pública a què s'està sotmetent aquest projecte no compleix, ni de lluny, els requisits mínims que exigeix el seu article 6è, ja que no s'ha atorgat un termini raonable suficient per tal que el públic es pugui preparar i participar formulant al·legacions (article 6.3).

En un sentit similar es pronuncia la Directiva 2011/92/UE del Parlament Europeu i del Consell, de 13 de desembre de 2011, relativa a l’avaluació de les repercussions de determinats projectes públics i privats obre el medi ambient En el seu article 6.6 aquesta directiva disposa:

*«Reasonable time-frames for the different phases shall be provided, allowing sufficient time for informing the public and for the public concerned to prepare and participate effectively in environmental decision-making subject to the provisions of this Article »*

També es vulnera la normativa de l'estat espanyol, concretament la Llei 27/2006, de 18 de juliol, per la qual es regulen els drets d’accés a la informació, de participació pública i d’accés a la justícia en matèria de medi ambient. L’article 3.2.e) d’aquesta norma, entre els drets que reconeix als ciutadans en relació al medi ambient, inclou el següent:

«*A participar de manera efectiva y real, de acuerdo con lo dispuesto en la legislación aplicable, en los procedimientos administrativos tramitados para el otorgamiento de autorizaciones reguladas en la legislación sobre prevención y control integrado de la contaminación, para la concesión de los títulos administrativos regulados en la legislación en materia de organismos modificados genéticamente, y para la emisión de las declaraciones de impacto ambiental reguladas en la legislación sobre evaluación de impacto ambiental, así como en los procesos planificadores previstos en la legislación de aguas y en la legislación sobre evaluación de los efectos de los planes y programas en el medio ambiente.*»

**Segona.- Disconformitat amb el model energètic en què es basa el projecte i la manca de planificació territorial**

Mitjançant acord del Consell Executiu de data 14 de maig de 2019, el Govern de Catalunya va declarar formalment l’emergència climàtica al nostre país en data 14 de maig de 2019. Dos anys abans s'havia aprovat la Llei 16/2017, de l'1 d'agost, del canvi climàtic, on ja es plantejava la reducció de les emissions de gasos amb efecte d’hivernacle i també d'afavorir la transició cap a una economia neutra en emissions. També la Unió Europea Europea s'ha plantejat objectius i ha dictat disposicions en aquest sentit.

L’article 2.2.a. de la Llei del canvi climàtic fixa alguns dels objectius bàsics i marca els mitjans i algunes de les mesures a aplicar per fer la transició energètica:

*«Contribuir a la transició cap a una societat en què el consum de combustibles fòssils tendeixi a ésser nul, amb un sistema energètic descentralitzat i amb energies cent per cent renovables, fonamentalment de proximitat, amb l'objectiu d'aconseguir un »model econòmic i energètic no dependent dels combustibles fòssils ni nuclears el 2050.»*

En desenvolupament d'aquest precepte, l'article 19 de la mateixa llei planteja com ha de ser la transició energètica. Disposa que s’ha d’avançar cap a un model cent per cent renovable, desnuclearitzat i descarbonitzat, neutre en emissions de gasos amb efecte hivernacle, que redueixi la vulnerabilitat del sistema energètic català i garanteixi el dret a l'accés a l'energia com a bé comú. I en relació al model d’implantació territorial de les energies renovables, apunta que aquestes s’han d’implantar prioritàriament aproximant la producció als centres de consum, així com aprofitant espais ja alterats per l'activitat humana per tal de minimitzar l'ocupació innecessària del territori.

A Catalunya, però, la reduïda proporció d'energia renovable existent no s’acosta als objectius ni segueix els principis de la transició energètica. Tampoc beneficien els territoris on estan instal·lades. Es tracta d’aprofitaments renovables fets amb grans centrals, situades lluny dels principals centres consumidors, controlades per grans empreses i amb escasses implicacions socioeconòmiques en els territoris on estan implantades.

Des de l’aprovació del Decret Llei 16/2019 de mesures urgents per a l'emergència climàtica i l'impuls a les energies renovables fins a l’actualitat s’han presentat una multiplicitat aclaparadora de projectes per a la instal·lació d’energies renovables. La majoria de projectes eòlics es plantegen al llarg de les principals carenes des de la Segarra i l’Anoia fins a les Terres de l’Ebre, mentre que els projectes de centrals fotovoltaiques es projecten sobretot sobre sòl agrícola de Ponent i Pirineus a les Terres de l’Ebre. Això principalment es deu al fet que aquest Decret Llei és molt generalista i no conté cap tipus de planificació territorial per a la implantació de les energies renovables.

A més, no es pot passar de la llei al projecte sense els preceptius plans territorials que n’ordenin el desplegament i, si bé el Decret Llei 24/2021 en la seva disposició addicional primera estableix que el Govern ha d’acordar la formulació del Pla territorial sectorial en el termini de sis mesos a comptar de l’entrada en vigor del Decret llei, el cert és que aquest termini s’ha exhaurit sobradament sense que el Pla territorial sectorial per a la implantació de les energies renovables a Catalunya (PLATER) hagi estat aprovat.

Per això aquest projecte, en cas de materialitzar-se tal i com està plantejat, aprofundirà en el desequilibri territorial entre la producció i el consum i contribuirà a l’actual situació de concentració territorial, allunyant-nos així dels objectius de la transició energètica.

*NOMÉS EN CAS QUE SIGUI UN CONJUNT DE PROJECTES:*

***Tercera.- Irregularitat del fraccionament d’allò que és un projecte conjunt***

*Efectivament, aquest projecte, conjuntament amb els dels parcs .................. constituirien, en cas d'aprovar-se, una única implantació de producció energètica que implicaria el cobriment de centenars d'hectàrees, moltes d'elles productives agrícolament. Aquesta descomposició d'allò que és una única implantació en diversos projectes que no superen els 50 MWn entenem que planteja, com a mínim, els següents vicis de tramitació i resolució:*

*a) constitueix una irregularitat i un frau de llei que vicia el procediment des de la mateixa competència de l'òrgan tramitador*

*b) impedeix la adequada valoració conjunta dels aspectes ambientals i paisatgístics, per a la qual entenem que és imprescindible poder-los considerar de forma global.*

**Quarta.- Objeccions específiques a l'anomenada línia d'evacuació**

Una greu irregularitat del projecte és que la línia d'evacuació, i les subestacions previstes en el seu curs, sigui promogut, projectat, executat i gestionat per una empresa privada i no pel Operador del *Sistema Eléctrico* (TSO). De cap manera és admissible que una infraestructura d'aquestes característiques, que travessa fins a 3 termes municipals sigui considerada una infraestructura “d'evacuació”. Ben al contrari, resulta evident, per les seves dimensions i tensió, que hauria de ser considerada part de la xarxa de transport elèctric, gestionada en exclusiva pel *Operador del Sistema Eléctrico*.

La pretensió del promotor de crear, per al seu propi ús, una xarxa de transport elèctric pròpia amb la qual aconseguir connectar projectes fotovoltaics, vulnera obertament els articles 6, 21, apartat 5, i, especialment, 34 de la Llei 24/2013, de 26 de desembre, del Sector Elèctric, dels quals resulta que estableixen que *Red Eléctrica de España, S.A* actua com a transportista únic i en règim d'exclusivitat.

Creiem, per tant, que tota la línia d'alta tensió projectada hauria d'aparèixer recollida de manera explícita entre les actuacions de la planificació de la xarxa de transport elèctric. Però no és el cas: el govern espanyol no la te prevista ni per al període 2015-2020 ni per al 2021-2026. I ni tan sols es pot justificar la seva aprovació de manera excepcional perquè, com estableix l'article 4 de la Llei 24/2013, de 26 de desembre, del Sector Elèctric, això seria, en tot cas, competència del Operador del Sistema Eléctrico (TSO).

Per altra banda, resulta evident que una evacuació d’aquestes característiques comporta una gran ineficiència energètica a conseqüència de les pèrdues generades en la línia i en el conjunt de subestacions previstes. Això contradiu obertament el principi d'anteposar l'eficiència energètica, una de les prioritats estratègiques de la UE en matèria d'energia —Directiva (UE) 2018/2002, d'eficiència energètica (DOUE L 328, 21-12-2018).

En darrer terme, si el projecte arribés a aprovar-se, cosa que considerem improbable a la vista dels defectes que hi observem, exigiríem, en relació a la línia de transport prevista:

a) que s'exigís que fos subterrània en tot el seu recorregut

b) que se'n modifiqués el traçat, de manera que passi exclusivament per terrenys de domini públic o zones de servitud d'infraestructures ja existents com carreteres, camins o línies de ferrocarril.

**Cinquena.- Defectes de caràcter urbanístic i mediambiental**

Reiterant tots els arguments d'aquest tipus que hem considerat en els anteriors apartats, ens referim ara a aspectes més directament relacionats amb les afectacions i l'impacte de la implantació que es pretén.

En aquest sentit hem de cridar l'atenció, en primer lloc, sobre la incompatibilitat amb el planejament urbanístic atès que ....................................................*(informe del tècnic municipal)*

I, en segon lloc, pel que fa a les mancances detectades en l'Estudi d'impacte ambiental, en relació al qual enunciem els següents aspectes:

A. Afeccions a l'avifauna

El projecte afectaria ................. *(identificar les àrees amb espècies amenaçades).*

B. Afeccions i riscos per a la salut pública

Entenem que el projecte representa una greu afectació a la salut pública per camps electromagnètics, per contaminació acústica i per generació d'ozó troposfèric perquè la distància del traçat de la línia d'alta tensió no respecta el principi de precaució.

Efectivament, el projecte ignora els principis fonamentals de precaució i de cautela (Tractat UE, article 191.2) i vulnera l'article 3 sobre principis generals d'acció en la salut pública de la Llei 33/2011, de 4 d'octubre, General de Salut Pública (que, en relació al principi de precaució, s'expressa en els següents termes:

«[*...] la existencia de indicios fundados de una posible afectación grave de la salud de la población, aun cuando hubiera incertidumbre científica sobre el carácter del riesgo, determinará la cesación, prohibición o limitación de la actividad sobre la que concurran* [...]

Per altra banda, els arguments en què es basa la documentació presentada en el projecte de referència no asseguren que la línia projectada no hagi de causar danys a la salut pública. Ben al contrari, les dades amb els quals es compta actualment i les recomanacions de l'OMS i el Consell d'Europa fan pensar que el cas és exactament el contrari.

C. Risc d’afectació al sòl a nivell geològic i forestal

No es pot obviar el risc d’erosió de les zones de pas de la línia MAT, incrementat per la tala d’arbres i arbustos en tota la zona afectada, que afectaria negativament al sòl i la seva capacitat d’infiltrar les aigües pluvials necessari per a la preservació dels aqüífers. Tot el qual no ha estat suficientment estudiat i pot tenir un impacte negatiu sobre quelcom tan bàsic per als usos agrícoles i veïnals.

Per altra banda, es tracta de terres que normalment ja presenten un risc molt elevat d’incendis forestals i no hem observat en el projecte mesures específiques i suficients que contrarestin aquest risc que, per contra, el projecte ha considerat poc significatiu.

**D. Afectació al paisatge i al patrimoni**

*(Cal incorporar informes paisatgístics i relacionar elements de patrimoni arqueològic, històric, etc. que puguin quedar afectats).*

E. Incompliment del Decret Llei 16/2019 envers el sòl agrari.

*(Cal comprovar i exposar si la classificació de sòl agrari que inclou el projecte s’ajusta a la derivada de la normativa i més concretament pel Decret Llei 16/2019 i 24/2021.)*

**Sisena.- Manca d’utilitat pública del projecte i oposició del municipi afectat**

Ens trobem davant d'una promoció absolutament privada. L'empresa promotora seria la productora de l'energia i la seva transportista fins a la connexió amb la xarxa general o fins al subministrament a tercers. També podria explotar la nova línia de transport oferint-la a d'altres plantes productores. No veiem, per tant, la utilitat pública, ni de la suposada línia d'evacuació ni de la planta o plantes que hi abocaran l'energia produïda.

Per altra banda, ni les administracions locals afectades ni cap altra entitat del territori han pogut intervenir ni ho podran fer en el futur, en la definició de la implantació ni tampoc en la seva explotació futura.

La declaració d'utilitat pública dels projectes no es pot fer derivar, tan sols, de la declaració general que incorpora la llei sectorial sinó que, en cada projecte, cal que l’administració emeti una declaració d’utilitat pública concreta. En aquest cas no consta que s’hagi fet aquest examen motivat de la utilitat pública del projecte, del qual només en consta la utilitat privada.

Per aquests motius, i per la contradicció que el projecte implica en relació amb els objectius i criteris que tant la legislació com l'acció de govern pretenen, entenem que no hi ha cap motiu que justifiqui la declaració d'utilitat pública.

En base a les anteriors consideracions,

**SOL·LICITEM** que ens tingueu per presentat aquest escrit i per fetes les al·legacions que s'hi contenen, es tingui per complimentat el tràmit d'informació pública a què s'ha sotmès la sol·licitud *(o bé es tingui per interposat recurs d’alçada contra la resolució)* d'autorització administrativa prèvia, autorització administrativa de construcció, declaració d’utilitat pública, autorització del projecte d’actuació específica d’interès públic en sòl no urbanitzable i declaració d'impacte ambiental d'aquest projecte, tot considerant-nos part interessada en l’expedient, i un cop analitzades les al·legacions per part de l'òrgan competent, en el seu dia, es dicti resolució per la qual es consideri desfavorablement el projecte i es denegui la petició d'autorització administrativa del mateix *(o bé es declari nul·la i sense cap valor i efecte la resolució contra la que es recorre en alçada).*

Lleida, a .....................................de 2023.

Signat...................................

***Nota.- Cal adaptar el contingut d’aquest escrit a cada cas concret, amb l’ajuda d’un advocat/da especialista en urbanisme i medi ambient, a fi de concretar i ampliar l’argumentari jurídic bàsic que conté el present document, elaborat amb l’assessorament del despatx Simeó Miquel Adv. Ass.***